Γρήγορο στρογκανόφ στο γουόκ
Έχεις δοκιμάσει στρογκανόφ; Ιδού η ευκαιρία.. χωρίς παίδεμα, έτοιμο σε 20' ακριβώς!
2 κουτ. σούπας ελαιόλαδο (ή σησαμέλαιο, για πιο «κινέζικο» εφέ), 250 γρ. μοσχάρι φιλέτο ή κόντρα φιλέτο κομμένο σε λεπτές λωρίδες, 100 γρ. μικρά πορτομπέλο ή καφετιά μανιτάρια, χωρίς τα «ποδαράκια», κομμένα στα τέσσερα, 4 ψιλοκομμένα φρέσκα κρεμμυδάκια, 1 κουτ. γλυκού καυτερή πάπρικα (ή γλυκιά, ανάλογα με τα γούστα μας), 100 ml ζεστό νερό (ή ζωμό, αν μας βρίσκεται), 4 κουτ. σούπας γιαούρτι πρόβειο, αλάτι, πιπέρι, το ξύσμα από 1 λεμόνι, λίγο ρύζι του 10λεπτου
Για να φτιάξουμε το γρήγορο στρογκανόφ στο γουόκ, ξεκινάμε ζεσταίνοντας το ελαιόλαδο σε ένα γουόκ ή σε ένα μεγάλο αντικολλητικό τηγάνι σε δυνατή φωτιά.Ρίχνουμε στο καυτό σκεύος το μοσχάρι, τα μανιτάρια και τα κρεμμυδάκια. Σοτάρουμε για 3 - 4 λεπτά.Προσθέτουμε την πάπρικα και το νερό (ή το ζωμό). Μαγειρεύουμε για 2 - 3 λεπτά.Αποσύρουμε και έπειτα από 1 λεπτό (να μην κοχλάζει το φαγητό) προσθέτουμε 4 κουτ. σούπας γιαούρτι πρόβειο, αλατοπίπερο και ξύσμα από 1 λεμόνι.Ανακατεύουμε καλά να ενωθούν με τα υγρά του φαγητού και σερβίρουμε αμέσως με ρύζι του 10λεπτου.
Μανιτάρια,Μοσχάρι,Ρύζι